Ekhvan digitaalinen ajanvarauspalvelu uudistui – vapaan ajan löytäminen ja alaikäisiä koskeva ajanvaraus entistä sujuvampaa

Ekhvan digitaalinen ajanvarauspalvelu Oma Ekhvassa on uudistunut – vapaan ajan löytäminen on nyt entistä helpompaa ja huoltajien mahdollisuudet varata aikoja alaikäisille ovat laajentuneet.

Vapaan ajan löytäminen helpottui – varaa aika suoraan Oma Ekhvassa

Oma Ekhvan kautta voit varata aikoja useisiin Ekhvan palveluihin entistä sujuvammin. Kun valitset asiointipisteen, järjestelmä näyttää kaikki tarjolla olevat vapaat ajat. Halutessasi voit etsiä tietyn ammattilaisen vapaita aikoja valitsemalla asiointipisteen lisäksi myös vastaanottajan.

Ajanvarauksen uudistukset helpottavat ajan varaamista. Näitä muutoksia on saamamme palautteen perusteella toivottu.

Kaisa Pesonen

Esimerkki ajanvarauksesta:
Jos haluat varata ajan ompeleiden poistoon Lemin hyvinvointiasemalle:

Kirjaudu Oma Ekhvaan

Valitse "Siirry ajanvaraukseen"

Siirry kohtaan "Varaa aika"

Valitse: "Hyvinvointiasemien vastaanotot" > "Sairaanhoitajan vastaanotto (20 min)"

"Siirry varamaan aika" > "Valitse asiointipisteeksi > "Asiointipiste": "Lemin hyvinvointiasema"

”Vastaanottaja”-valikossa on oletuksena ”Kaikki vastaanottajat”, jolloin palvelu hakee ensimmäistä vapaata aikaa kaikilta Lemin hyvinvointiaseman sairaanhoitajilta.

Näyttöleike Oma Ekhvan ajanvarauspalvelun näkymästä

Huoltajan mahdollisuus varata aikoja alaikäiselle laajeni

Huoltajana voit varata aikoja alle 18-vuotiaalle lapselle/nuorelle. Aikaisemmin huoltaja pystyi varaamaan aikoja vain alle 12-vuotiaalle lapselle.

Alaikäiselle varattujen aikojen näkyminen huoltajalle ajanvarauspalvelussa:

Huoltajan varaama aika näkyy aina huoltajille. Huoltaja voi käsitellä (perua/siirtää) ajanvarauksen tietoja.

Kun alaikäinen varaa itse ajan, hänen täytyy valita, saako huoltaja nähdä ja käsitellä (siirtää/perua) ajanvarauksen tietoja. Alaikäinen voi myös muuttaa valinnan jälkikäteen.

Ammattilaisen varaama aika:

Terveyspalveluihin varatut ajat näytetään huoltajille automaattisesti ikärajan mukaan: Huoltaja näkee ja voi käsitellä (siirtää/perua) alle 12-vuotiaan huollettavan ajanvarauksen tietoja. Alaikäinen voi itse muuttaa lupaa ajanvarauspalvelussa. Esimerkiksi 15-vuotias voi käydä ajanvarauspalvelussa klikkaamassa ajan näkyviin myös huoltajalle.

Sosiaalipalvelujen ajanvarauksissa ammattilainen arvioi tilannekohtaisesti, näytetäänkö aika huoltajalle ja onko huoltajalla oikeus käsitellä (siirtää/perua) ajanvarauksen tietoja. Alaikäinen voi muuttaa ajanvarauspalvelussa ammattilaisen tekemää valintaa.

Ekhvan digitaalisen ajanvarauksen löydät Oma Ekhvasta.
Pääset varaamaan aikoja ja tarkastelemaan tehtyjä ajanvarauksiasi seuraavin ohjein:

Oma Ekhvan verkkoselaimella vasemmassa reunassa on linkki ”Siirry ajanvaraukseen”

Oma Ekhvan mobiilisovelluksessa etusivulla on painike ”Siirry ajanvaraukseen”

Lisätietoja:

Kaisa Pesonen, kehittämispäällikkö, puh. 040 651 3007, kaisa.pesonen@ekhva.fi